Diari Oficial de la Generalitat Valenciana


Sumari del DOGV 6302, del 02-07-2010 (2010/7505)

ORDE 17/2010, de 22 de juny, de la Conselleria d'Infraestructures i Transport, per la qual es modifiquen les tarifes del servicis de transport públic de viatgers amb vehicles automòbils de menys de nou places, de l'Àrea de Prestació Conjunta del Camp de Morvedre.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2010/06/22/17/dof/vci/html**

### Dades del document

Número de DOGV
:   6302

Data del DOGV
:   02-07-2010

Secció del DOGV
:   I. DISPOSICIONS GENERALS

Número del document
:   2010/7505


Data del document
:   22-06-2010

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * legislació
    * tarifa de transport
    * tarifa de viatgers
    * transport de viatgers

ORDE 17/2010, de 22 de juny, de la Conselleria d'Infraestructures i Transport, per la qual es modifiquen les tarifes del servicis de transport públic de viatgers amb vehicles automòbils de menys de nou places, de l'Àrea de Prestació Conjunta del Camp de Morvedre. [2010/7505]  
Preàmbul  
I. Els servicis de transport públic discrecional de viatgers per carretera, prestats amb vehicles de menys de nou places i proveïts d'autorització de l'Àrea de Prestació Conjunta del Camp de Morvedre, es troben sotmesos al règim d'autorització administrativa, amb subjecció al règim previst per l'Orde de 5 de març de 2009, de la Conselleria d'Infraestructures i Transport. Esta orde va establir el règim tarifari i les seues condicions d'aplicació per als servicis de transport públic de viatgers amb automòbils de turisme de l'Àrea de Prestació Conjunta del Camp de Morvedre.  
II. L'increment dels costos d'explotació experimentat des de l'aprovació de l'Orde de 5 de març de 2009, sobre règim tarifari d'estos servicis, l'estructura i les quanties del qual han sigut degudament analitzades, així com la notable disminució de la demanda produïda, aconsella la seua actualització i la consegüent revisió de les tarifes d'aplicació.  
III. El conseller d'Infraestructures i Transport, de conformitat amb el que disposa el paràgraf 3r de l'article 12 de l'Orde de 24 de juny de 2008, és l'òrgan competent per a aprovar la revisió tarifària.   
IV. En el procediment d'elaboració de la present orde s'ha sotmés la proposta al tràmit d'audiència, i s'analitzen també les propostes que, individualment, han presentat les associacions i les centrals sindicals del sector i han sigut oïts els ajuntaments pertanyents a l'Àrea de Prestació Conjunta del Camp de Morvedre, així com les associacions de consumidors i usuaris, tal com establix l'article 12 de l'Orde de 24 de juny de 2008.  
V. Per tot això, amb un informe previ de la Comissió de Preus de la Generalitat Valenciana, vist l'article 12 de l'Orde de 24 de juny de 2008, de la Conselleria d'Infraestructures i Transport, per la qual es crea l'Àrea de Prestació Conjunta del Camp de Morvedre per als servicis de transport públic de viatgers amb automòbils de turisme i de conformitat amb l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,  
ORDENE  
Article 1. Tarifes de l'Àrea de Prestació Conjunta del Camp de Morvedre  
Els servicis de transport públic de viatgers amb automòbils de turisme de l'Àrea de Prestació Conjunta del Camp de Morvedre, que es realitzen o transcórreguen en l'àmbit territorial de l'Àrea, es regiran per les tarifes següents, l'impost sobre el valor afegit, inclòs:  
Tarifa 1  
Baixada de bandera: 1,75 euros.  
Preu per km recorregut: 0,92 euros.  
Preu per hora d'espera: 16,00 euros.   
Mínim de percepció: 4,50 euros.  
Tarifa 2  
Baixada de bandera: 2,30 euros.  
Preu per km recorregut: 1,10 euros   
Preu per hora d'espera: 17,48 euros  
Mínim de percepció: 6 euros.  
Tarifa 3  
Baixada de bandera horari diürn: 1,75 euros.  
Baixada de bandera horari nocturn: 2,20 euros.  
Preu per km recorregut horari diürn: 1,02 euros.   
Preu per km recorregut horari nocturn: 1,22 euros.  
Preu per hora d'espera horari diürn: 15,00 euros.  
Preu per hora d'espera horari nocturn: 16,50 euros.  
Mínim de percepció horari diürn: 4,50 euros.  
Mínim de percepció horari nocturn: 5,50 euros.  
Article 2. Definició d'horaris  
1. Es considera horari diürn el comprés entre les 06.00 hores i les 22.00 hores del mateix dia.  
2. Es considera horari nocturn el comprés entre les 22.00 hores d'un dia i les 06.00 hores de l'endemà.  
3. Les tarifes assenyalades en l'article primer s'aplicaran de la manera següent:  
Zona A:  
- En dia laboral i horari diürn s'aplica la tarifa 1.  
- En dia laboral i horari nocturn s'aplica la tarifa 2.  
- En dissabtes i festius, tant en horari diürn com en nocturn, s'aplica la tarifa 2.  
Zona B:  
- S'aplicarà la tarifa 3.  
Article 3. Condicions d'aplicació de les tarifes  
Les tarifes assenyalades en la present orde s'aplicaran segons les condicions establides en l'Orde de 5 de març de 2009, de la Conselleria d'Infraestructures i Transport.   
Article 4. Imports màxims d'arribada en servicis sol·licitats a través d'emissores  
Quan se sol·licite un servici via telefònica a qualsevol de les associacions d'emissores de l'Àrea de Prestació Conjunta del Camp de Morvedre, el taxista que preste el servici haurà d'arribar al punt d'arreplegada del passatger sense que el taxímetre excedisca de les quantitats màximes que es determinen a continuació:  
Zona A: màxim 4,20 euros.  
Zona B: màxim 5,00 euros.  
Dins de la zona B s'establix com a excepció uns màxims xifrats en les quanties següents per a aquells servicis sol·licitats des de distàncies de l'àrea superiors o iguals als punts de referència següents:  
Les Valls: 6,00 euros.  
La Baronia Baixa: 6,00 euros  
La Baronia Alta: 9,00 euros.  
Estos màxims s'aplicaran amb independència de l'hora i el dia de la setmana en què se sol·liciten els servicis.  
DISPOSICIONS ADDICIONALS  
Primera  
Les zones A i B a què es referix esta orde són les que com a tals estan delimitades i definides en l'annex I de l'Orde de 5 de març de 2009, de la Conselleria d'Infraestructures i Transport, per la qual s'establix el règim tarifari i les seues condicions d'aplicació per als servicis de transport públic de viatgers amb automòbils de turisme de l'Àrea de Prestació Conjunta del Camp del Morvedre.  
Segona  
A l'efecte de l'aplicació de les tarifes, tindran la consideració de festius en l'Àrea de Prestació Conjunta del Camp de Morvedre els dies que hagen sigut declarats com a tals per a la ciutat de Sagunt durant la vigència de la present orde.  
DISPOSICIÓ TRANSITÒRIA  
Única  
Les presents tarifes únicament podran percebre's una vegada estiguen introduïdes en el taxímetre.  
DISPOSICIÓ DEROGATÒRIA  
Única  
Queden derogats els articles 4 i 5 de l'Orde de la Conselleria d'Infraestructures i Transport de 5 de març de 2009, per la qual s'establix el règim tarifari i les seues condicions d'aplicació per als servicis de transport públic de viatgers amb automòbils de turisme de l'Àrea de Prestació Conjunta del Camp de Morvedre, així com totes les disposicions que del mateix rang o d'un rang inferior s'oposen al que establix esta orde.  
DISPOSICIONS FINALS  
Primera  
Es faculta el director de l'Agència Valenciana de Mobilitat Metropolitana per a l'aplicació i la interpretació de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 22 de juny de 2010  
El conseller d'Infraestructures i Transport,  
MARIO FLORES LANUZA


Còpia Permalink ELI